Jelle Wallays

Jelle Wallays (11 meie 1989, Roeseloare) es nen West-Vlamschn coureur die nu in Stoan weunt. 

Achter en olf joarke der os stagiair te ry'n, kreegtie in 2011 e profcontract by Topsport Vloandern-Mercator. In da joar liet em ol derekt ipmerkn deur derdn 't endign in't Belgsch kampioenschap by d'elite. In de joarn derachter eit 'n twêe klassiekers ip zyn noame geschreevn: Parys-Tours in 2014 en Tweirs deur Vloandern in 2015. Deur die succes'n mocht em 't joar derachter overstappn na de ploege van de Lotto. 

In 2018 eit 'n en etappe gewonnen in de Vuelta deur ip e gesleepn maniere nog juuste 't peleton vôorn te bluvn achter hêel d'n dag in de kopgroep van drie man te ry'n. 't Joar 2019 begoest ton were desastreus vor em ton da tie an't begun van't sezoen ip zyn datsn lei in de Rounde van San Juan en vanolles in zyn lif a gebrookn. Up't ende van da joar koest 'm oglik nog e grôote oovrwinnienge binn'n oaln in Parys-Tours achter e solo van mêer of 40 kilomèiters.

Binn'n de ploege wordt nem surtout uutgespeeld byst de veurjoar- en noajoarsklassiekers.

 Belangrykste oovrwinniengn by de profs 
2013
 1e etappe World Ports Classic

2014
 Omlôop van't Houtland
 Parys-Tours

2015
 Tweirs deur Vloandern
 Grand Prix Criquielion
 Duo Normand (mè Victor Campenaerts)

2016
 Grand Prix Pino Cerami

2018
 6e etappe Rounde van San Juan
 18e etappe Rounde van Spanje

2019
 Parys-Tours

 Externe koppelienge 
Site van Jelle Wallays

Categorie:West-Vlamsche coureur